作者：伍梅城
词牌/韵律：摸鱼儿

paragraphs: 极知君、腰骑鹤，此心与水相似。
梧桐叶上黄昏雨，恨杀无情流水。
滔滔地。
今日大江头，明日人千里。
君思往事。
两袖淮云，一轮明月，要亦寻常耳。
君去也，我亦扁舟东矣。
尊前何惜同醉。
五年未老君犹健，五十行当富贵。
书频寄。
报王粲、何时可决荆州计。
俱胝一纸。
更细算何时，五星同会，天下太平未。